钦定古今图书集成/理学汇编/字学典/第155卷 > 《杜绾云林石谱》 > 《小湘石》
## 钦定古今图书集成/理学汇编/字学典/第155卷 > 《杜绾云林石谱》 > 《小湘石》

在端州之西四十里，石色紫稍燥，间有眼者，类雀眼，
但无瞳子。“后历石”在端之北十里，赤紫石极细，不甚
润，石性极软，间有眼者，但一两晕。“蚌坑”在下岩山之
下一小溪，今其岁久崩落之石，久为风日所侵，性坚
顽，极不发墨，石色正紫，莹净，间亦有眼，无层晕，色駮
杂。大抵诸石在穴中，正如石榴子。𨺤𨺤各有石朴笼
络。中有砚材大小既施斧凿。十分之中可得三四许。
又有一种圆如瓠。中有谓之“子石”，尢佳极，鲜得之。
下岩之价，二十倍于山岩下穴上石。下穴之价，十倍
于半边山诸坑。半边山价十倍于小湘，小湘价倍于
蚌坑。后历绝品，亦不过十来千。